
PIYS PP. IX. 


Dilecti Filii Religiosi Viri, Salutem 
et Apostolicam Benedictionem 

Ubi primum arcano divinae providentiae consilio 
ad totius Ecclesiae regimen evecti fuimus, inter praecipuas 
Apostolici Nostri ministerii curas et sollicitudines nihil 
Nobis potius fuit, quam Religiosas vestras Familias sin- 
gulari paternae Nostrae caritatis affectu complecti, omni- 
busque studiis prosequi, tueri, defendere, ac majori ca- 
rum bono et splendori totis viribus consulere atque pro- 
spicere. Ipsae enim ad maiorem omnipotentis Dei glo- 
riam, et animarum salutem procurandam a sanctissimis 
viris divino afflante spiritu institutae, atque ab hac Apo- 
stoiica Sede confirmatae, multiplici earum forma pulcher- 
rimam illam varietatem efficiunt, quae mirifice circum- • 
dat Ecclesiam, ac lectissimas illas auxiliares Christi mi- 
litum turmas constituunt, quae maximo tum Christianae, 

tum civili reipublicae usui ornamento atque praesidio 

• 

samper fuerunt. Siquidem carum Alumni singulari Dei 
beneficio ad evangelicac sapientiae consilia profitenda vo- 
cati , atque omnia detrimentum esse existimantes pro- 
pter eminentem scientiam Christi Jesu, animo excel- 
so et invicto terrestria cuncta despicientes , et cae- 
lestia unice spectantes , iis egregiis operibus insiste- 
re , gloriosisque laboribus perfungi semper visi sunt , 

quibus de catholica Ecclesia, dcque civili societate optime 
meruerunt. Nemo certe ignorat, vel ignorare potest, Re- 
ligiosas Familias vel a prima earum institutione innu- 
meris paene claruisse viris, qui omnigenae doctrinae , 
atque eruditionis copia insignes, omnium virtutum or- 
natu, et sanctitatis gloria fulgentes, amplissimis quoque 
Dignitatibus illustres, atque ardenti in Deum et homines 
amore flagrantes, et spectaculum facti mundo, Angelis , 
et hominibus, nihil aliud in deliciis habuere, quam omni 
cura studio contentione in divinarum rerum meditatione 
dies noctesque haerere, mortificationem Jesu in suo corpo- 
re circumferre, catholicam fidem ac doctrinam a solis ortu 
usque ad occasum propagare, ac pro ea fortiter pugnare, 
et cujusque generis acerbitates, tormenta, supplicia ala- 
criter perpeti, ac vitam ipsam profundere, rudes barba- 
rosque populos ab errorum tenebris, morum feritate, 
vitiorum coeno ad evangelicae veritatis lucem, omnem- 
que virtutis, et civilis societatis cultum traducere, litte- 
ras, disciplinas, artes excolere tueri, atque ab interitu 
* vindicare, teneras juvenum mentes et cerea corda ad 
pietatem et honestatem mature fingere, sanisque do- 
ctrinis imbuere, errantes ad salutis tramitem revocare. 
Neque id salis, namque induti viscera misericordiae nui- 

4 

lum est heroicae caritatis genus, quod cum propriae etiam 
vitae discrimine ipsi non exercuerint, ut captivis, careere 
inclusis, aegrotantibus, morientibus, cunctisque miseris, 
egenis, calamitosis opportuna quaeque Christianae benefi- 
centiae, et providentiae subsidia amanter praebere, co- 
rumque dolorem lenire, lacrimas detergere, ac necessita- 
tibus omni ope et opera consulere possent. 

Hinc porro evenit, ut Ecclesiae Patres, ac Doctores me- 
rito atque optimo jure evangclicae perfectionis cultores sum- 
mis laudibus exornarint, et contra illorum oppugnatores 
acerrime decertarint, qui sacra haec Instituta tamquam inu- 
tilia et societati exitialia esse temere denunciant. Romani 
vero Pontifices Decessores Nostri ipsos Regulares Ordines 
benevolo semper affectu prosequentes, Apostolicae aucto- 
ritatis patrocinio illos tegere, tutari, atque amplioribus pri- 
vilegiis, honoribus decorare numquam omiserunt, probe 
noscentes quae quantaque bona et commoda ex ipsis 
Ordinibus in universam christianam rcmpublicam omni 
tempore redundarint. Atque iidem Praedecessores Nostri 
de hac potiorc Dominici agri parte tantopere solliciti 
fuere, ut, vix noverunt inimicum hominem clanculum su- 
perseminare zizania in medio tritici, vulpesque parvulas 
demoliri florentes palmites, nulla interposita mora curam 
omnem contulerint ad radicitus evellendum dcslruendum- 
que quidquid uberrimos ac laetissimos jacti boni seminis 
fructus posset impedire. Hac sane de causa rec. me. Cle- 
mens praesertim VIII, Urbanus pariter VIII, Innocen- 
tius X, Alexander VII, Clemens IX, Innocentius XI, 
itemque Innocentius XII, Clemens XI, Pius VII, Leo XII 
Decessores Nostri tum saluberrimis initis consiliis, tum 
sapientissimis editis Decretis, et Constitutionibus omnes 
Pontificiae vigilantiae ct providentiae nervos intendere 
haud intermiserunt ad mala penitus amovenda, quae tri- 
stissimis rerum ac temporum vicibus in Religiosas Fa- 
milias irrepserant, atque ad regularem in illis discipli- 
nam vel tuendam vel instaurandam. 

Nos itaque pro summa, qua Ordines ipsos caritate 

prosequimur, illustria Decessorum Nostrorum exempla ae- 
mulantes, ac sapientissimis Tridentinorum praesertim Pa- 
trum sanctionibus inhaerentes ( Sess. XXV. de Re- 
gular. et Monial. ), pro supremi Nostri Apostolatus of- 
ficio, curas cogitationesque Nostras toto cordis affectu ad 
vestras Religiosas Familias eo sane consilio convertere 
constituimus, ut si quid in ipsis infirmum sit consolide- 
mus, si quid aegrotum sanemus, si quid confractum al- 
ligemus, si quid perditum reducamus, si quid abjectum 
erigamus, quo morum integritas, vitae sanctitas, regu- 
laris disciplinae observantia, litterae, scientiae presertim 
sacrae, ac propriae cujusquc Ordinis leges ubique revi- 
viscant, ac magis in dies vigeant ut ilorcanl. Etsi enim 
vehementer in Domino laetamur, multos Sacrarum Fami- 
liarum existere Alumnos, qui sanctissimae vocationis me- 
mores, ac virtutum omnium exemplo et doctrinarum co- 
pia praestantes illustria Patrum suorum vestigia persequi, 
in ministerio salutis laborare , bonumque Christi odo- 
rem undique diffundere summopere student, tamen dole- 
mus nonnullos reperiri, qui eorum professionis ac di- 
gnitatis obliti a suscepto instituto ita declinarunt, ut, non 
sine maximo ipsorum Ordinum et Fidelium damno, spe- 
ciem tantum habitumque pietatis praeferant, ac professi 
instituti sanctitatem nomen vcstcraque vita et moribus 
refellant. 

Has igitur ad Vos, Dilecti Filii, qui corumdem Ordi- 
num Moderatores estis, Litteras damus studiosissimae 
Nostrae erga Vos, vestrosque religiosos Ordines volun- 
tatis nuncias, quibus consilium a Nobis de regulari di- 
sciplina instauranda susceptum significamus. Quod qui- 

dem consilium co omnino contendit, ut, Deo bene ju- 
vante, illa omnia statuere, et perficere - valeamus, quae 
ad cuj usque Religiosae Familiae incolumitatem prospe- 
ritatemque tuendam, comparandam, ad populorum utili- 
tatem procurandam, atque ad divinum cultum amplifican- 
dum , Deiquc gloriam promovendam magis magisque pos- 
sint conducere. Etenim in vestrorum Ordinum disciplina 
instauranda co potissimum Nostra studia, et desideria 
spectant, ut ex ipsis Ordinibus navos atque industrios 
operarios pietate non minus quam sapientia pollentes, 
hominesque Dei perfectos , et ad omne opus bonum in- 
structos habere possimus, quorum operam in vinea Do- 
mini excolenda, in catholica fide penes infideles praeser- 
tim populos propaganda, in gravissimis Ecclesiae et hu- 
jus Apostolicae sedis negotiis pertractandis adhibere va- 
leamus. Ut autem tanti momenti negotium religioni, at- 
que ipsis Regularibus Ordinibus, quod est maxime in 
votis, prospere fclicitcrquc eveniat, atque optatum exi- 
tum obtineat, vestigiis Praedecessorum Nostrorum insi- 
stentes , peculiarem Venerabilium Fratrum Nostrorum 
S. R. E. Cardinalium Congregationem instituimus, quam 
dc Statu Regularium Ordinum nominavimus , quo ipsi 
VV. FF. NN. pro singulari eorum sapientia, prudentia, 
consilio , rerumque gerendarum usu et peritia adjutri- 
cem Nobis manum in tanto opere praebeant. 

At Vos quoque, Dilecti Filii, in ejusdem operis con- 
sortium advocamus, ac vehementer in Domino monemus, 
hortamur, obsecramus, ut Nostris hisce curis studiisque 
omni alacritate adlaborare velitis, quo vester Ordo pristi- 
na dignitate et splendore refulgeat. Itaque pro loco quem 

tenetis, pro munere quo insigniti estis, nihii intenta- 
tum relinquite, ut Religiosi Viri Yobis subjecti serio 
meditantes vocationem, qua vocati sunt, digne ambulent 
in ea, et vota, quae Deo semel voverunt, religiosissi- 
me semper reddere studeant. Omni Yero vigilantia pro- 
spicite, ut ipsi insignia Majorum suorum vestigia se- 
ctantes, sanclamque disciplinam custodientes, mundiqtte 
illecebris , spectaculis , negotiis quibus se abdicarunt 
omnino adversantes , sine intermissione precationi , re- 
rum caelestium commentationi, doctrinae, lectioni in- 
stent, in animarum salutem ex proprii Ordinis instituto 
incumbant, et mortificati carne, viviGcati autem spiritu, 
seipsos Populo Dei exhibeant modestos, humiles, sobrios, 
benignos, patientes, justos, integritate, castitate irrepre- 
hensibiles , caritate ferventes, sapientia honorabiles, ne 
cuipiam sint offensioni, sed omnibus praebeant exemplum 
bonorum operum, ut qui ex adverso est vereatur, nihil 
habens, malum dicere de ipsis. Etenim probe noscitis 
qua vitae sanctitate, et virtutum omnium ornatu ii prae- 
lucere omnino debeant, qui omnibus rerum humanarum 
blandimentis, voluptatibus, fallaciis, vanitatibus penitus 
abjectis, uni se Deo Deique cultui adhaerere pollici! i 
ac professi sunt, ut Christiana plebs in eos tamquam in 
nitidissimum speculum intuens, ea pietatis, religionis, cl 
cujusque virtutis documenta ab ipsis excipiat, quibus fe^ 
liciore pede percurrat semitas Domini. Cum autem ex 
diligenti tironum admissione, atque optima illorum insti- 
tutione totius cujusque sacrae familiae status decorque 
plane pendeat, Vos summopere hortamur, ut eorum, qui 
religiosae vestrae familiae nomen daturi sunt, indolem, 

ingenium, mores antea accurate exploretis, ac sedulo in- 
vestigetis quo consilio, quo spiritu, qua ratione ad re- 
gularem vitam ineundam ipsi ducantur. Ac postquam no- 
veritis illos in religiosa vita amplectenda nihil aliud spe- 
ctare nisi Dei gloriam, Ecclesiae utilitatem, ac propriam 
et aliorum salutem , in id potissimum omni diligentia , 
cura, industria incumbite, ut tirocinii tempore ex proprii 
Ordinis legibus pie sancteque ab optimis Magistris edu- 
centur, et ad omnem virtutem, atque ad initum regularis 
vitae institutum quam optime informentur. Et quoniam 
praecipua atque illustris Regularium Ordinum laus sem- 
per fuit litterarum studia excolere fovere, ac tot eru- 
ditis doctis laboriosisque operibus humanarum divina- 
rumque rerum scientiam illustrare, iccirco Vos summo- 
pere excitamus monemus , ut juxta vestri Ordinis leges 
maxima cura sollertia rectam studiorum rationem pro- 
movere, et omnia conari velitis, ut Religiosi vestri Alu- 
mni in humaniores litteras, ac severiores disciplinas prae- 
sertim sacras addiscendas constanter incumbant, quo 
ipsi optimis sanisque doctrinis apprime exculti, et pro- 
prii muneris partes, et sacra ministeria religiose sapien- 
terque obire valeant. Jam vero cum summopere opte- 
mus, ut omnes qui militant in castris Domini unani- 
mes uno ore honorificent Deum et Patrem Domini No- 
stri Jesu Christi, ac perfecti in eodem sensu atque sen- 
tentia solliciti sint servare unitatem spiritus in vinculo 
pacis, a Vobis etiam atque etiam efflagitamus, ut arctis- 
simo concordiae et caritatis foedere , summaque animo- 
rum consensione VV. FF. Episcopis, et saeculari Clero 
conjuncti nihil antiquius habeatis, quam in opus ministerii, 

in aedificationem Corporis Christi consociatis studiis ri 


res omnes intendere , atque aemulari semper charis- 
mata meliora. Cum enim una sit Regularium et Saecu- 
larium Praelatorum , et Subditorum exemptorum , et non 
exemptorum universalis Ecclesia , extra quam nullus omni- 
no salvatur , quorum omnium unus est Dominus, una Fides , 
et unum Baptisma; decet , ut omnes , qui ejusdem sunt cor- 
poris, unius etiam sint voluntatis , et sicut fratres ad invicem 
vinculo caritatis sint adstricti (Clem. unic.de cxccs. Praelat. ). 

llaec sunt, Dilecti Filii, quae Vobis significanda, et 
monenda censuimus hac Nostra Epistola, ut plane intel- 
ligatis quanta Vos, vestrasque Religiosas Familias bene- 
volentia prosequamur, quantoque studio earumdem fami- 
liarum rationibus, utilitatibus, dignitati et splendori pro- 
videre velimus. Non dubitamus autem, quin Vos pro exi- 
mia vestra religione, pietate, virtute, prudentia, ac sum- 
mo vestri Ordinis amore Nostris desideriis, curis, consi- 
liis cumulatissime respondere gloricmini. Hac igitur fi- 
ducia -et spe freti propensissimae Nostrae in Vos, cunctos- 
* que vestros Religiosos Sodales voluntatis, et caritatis te- 
stem, ac caelestium omnium munerum auspicem Aposto- 
licam Benedictionem ex intimo corde depromptam Vobis 
ipsis, Dilecti Filii Religiosi Viri, atque illis peramanter 
impertimur. 

Datum Romae apud S. Mariam Majorem die xvn. Junii 
Anno MDcccxLVii. Pontificatus Nostri Anno Primo. 

